b'\n_START_ARTICLE_\nBarnets beste\n_START_PARAGRAPH_\n\xc2\xabBarnets beste\xc2\xbb, i formen \xc2\xabdet som er best for barnet\xc2\xbb, er et begrep som brukes i FNs konvensjon om barns rettigheter \xe2\x80\x93 artikkel 3, og i Barneloven \xc2\xa7\xc2\xa7\xc2\xa043, 48, 55. Uttrykket brukes for \xc3\xa5 fokusere p\xc3\xa5 barnets behov og interesser. If\xc3\xb8lge Barneombudet er \xc2\xabbarnets beste\xc2\xbb et vagt begrep og det er tiln\xc3\xa6rmet umulig \xc3\xa5 lage regler som skal v\xc3\xa6re dekkende for alle barns behov og livssituasjon._NEWLINE_Begrepet trekkes fram i barnefordelingssaker etter skilsmisser og samlivsbrudd. Barneloven p\xc3\xa5legger foreldre \xc3\xa5 avtale samv\xc3\xa6r med barn etter samlivsbrudd utfra egen vurdering av hva som er best for barnet. Om enighet ikke oppn\xc3\xa5s er det tillagt domstolene og offentlige institusjoner \xc3\xa5 ta avgj\xc3\xb8relsene.'